บิ๊กบจ.เก็บหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 30 ธ.ค. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 30 ธ.ค. 2553
ตลาดหุ้นไทยก่อนวันสุดท้ายของปี 2553 ยังคงเดินหน้าต่อเนื่อง ดัชนีปิดที่ 1,034.59 จุด บวก 6.26 จุด มูลค่าการซื้อขายเพิ่มขึ้น 22,654 ล้านบาท 
ดัชนีหุ้นถอยลงไม่เป็น เจอแรงช้อนของสถาบันถึง 2,265 ล้านบาท ต่างชาติช่วยซื้ออีก 267 ล้านบาท รายย่อยระบายออกมา 2,201 ล้านบาท 
ตลาดหุ้นผิดปกติมีนักลงทุนบางกลุ่มพยายามกดไม่ให้พุ่งขึ้นแรงๆ ปลายตลาดมีทิ้งโครมหุ้นตัวใหญ่ๆ ปตท.สผ. (PTTEP) จากบวกมาติดลบ 2 บาท ปิดที่ 167 บาท บริษัท ปตท. (PTT) ปิดเท่ากับวันก่อน 320 บาท ช.การช่าง (CK) ปิดที่ 9.55 บาท
วันนี้ไม่มีข่าวร้ายใหม่ๆ ตลาดหุ้นไม่ให้น้ำหนักข่าว ธนาคารกลางจีนตัดสินใจขึ้นอัตราดอกเบี้ย Rediscount ระยะ 1 ปี อีก 0.52% เป็น 3.85% และดอกเบี้ย Reloan อีก 0.45% เป็น 2.25% เป็นครั้งแรกในรอบ 2 ปี คาดว่าแรงซื้อของ LTFRMF เข้ามาเก็บหุ้นต่อ ดัชนีจะมีโอกาสปรับตัวขึ้นทำปิดสวยหรู
ใครว่าราคาหุ้นของบริษัทจดทะเบียน (บจ.) ไทยไม่ถูกเสียแล้ว ไม่จริ๊งไม่จริงเลย บิ๊ก บจ.หลายบริษัทดาหน้าซื้อหุ้นเก็บรอไปลุ้นขายปีหน้า 
อากู๋ (ไพบูลย์ ดำรงชัยธรรม) ใช้เงิน 1.27 ล้านบาท ซื้อหุ้น จีเอ็มเอ็ม แกรมมี่ (GRAMMY) จำนวน 83,600 หุ้น ราคา 15.20 บาท ไม่รู้ว่าวัตถุประสงค์ของการเก็บของ สงสัยต้องการสยบข่าวลบๆ เรื่อง สมองไหล สร้างความมั่นใจธุรกิจยังแข็งแกร่ง
หุ้นอีเอ็มซี (EMC) รายได้ เขาดีขึ้นมากๆๆ ชนะชัย ลีนะบรรจง เก็บไม่เบื่อ 3.29 ล้านหุ้น ราคา 2.042.20 บาท ทุ่มเงินไป 7 ล้านบาทเท่านั้นเอง
หุ้นเข้าใหม่ใน SET50100 ปีหน้า น่าสนใจ ยหลายตัวราคายังไม่ขยับ นักวิเคราะห์เชียร์ให้ทยอยเก็บล่าสุด บลจ.บัวหลวง ดอดซื้อหุ้นบริษัทห้างสรรพสินค้า โรบินสัน (ROBINS) ถึง 5% แล้ว ผลดำเนินงานก็จะออกมาดี จากธุรกิจช้อป กำไรขายหุ้นที่ซื้อคืน